CELEX: 32015D0514(02)
Language: lv
Date: 2015-05-13 00:00:00
Title: Komisijas Lēmums (2015. gada 13. maijs), ar ko pagarina Farmakovigilances riska vērtēšanas komitejas neatkarīgo zinātnisko ekspertu pilnvaras (Dokuments attiecas uz EEZ)

14.5.2015   
            
            
               LV
            
            
               Eiropas Savienības Oficiālais Vēstnesis
            
            
               C 161/5
            
         KOMISIJAS LĒMUMS
   (2015. gada 13. maijs),
   ar ko pagarina Farmakovigilances riska vērtēšanas komitejas neatkarīgo zinātnisko ekspertu pilnvaras
   (Dokuments attiecas uz EEZ)
   (2015/C 161/04)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 31. marta Regulu (EK) Nr. 726/2004, ar ko nosaka cilvēkiem paredzēto un veterināro zāļu reģistrēšanas un uzraudzības Kopienas procedūras un izveido Eiropas Zāļu aģentūru (1), un jo īpaši tās 61.a panta 1. un 4. punktu,
   tā kā:
   
               (1)
            
            
               Regulas (EK) Nr. 726/2004 61.a panta 1. punktā noteikts, ka Komisija ieceļ sešus neatkarīgus zinātniskos ekspertus par Farmakovigilances riska vērtēšanas komitejas locekļiem.
            
         
               (2)
            
            
               Regulas (EK) Nr. 726/2004 61.a panta 1. punktā paredzēts, ka Komisija minētos locekļus ieceļ, lai nodrošinātu atbilstīgas pieredzes pieejamību komitejā.
            
         
               (3)
            
            
               Komitejas locekļus ieceļ uz trīs gadu termiņu, ko var vienreiz pagarināt.
            
         
               (4)
            
            
               Komisija ar 2012. gada 21. jūnija lēmumu iecēla sešus neatkarīgus zinātniskos ekspertus uz trīs gadu termiņu, sākot no 2012. gada 2. jūlija. Ņemot vērā nepārtrauktu un efektīvu minēto ekspertu ieguldījumu komitejas darbā, viņu pilnvaras būtu jāpagarina saskaņā ar Regulas (EK) Nr. 726/2004 61.a panta 4. punktu uz trīs gadu termiņu, sākot no 2015. gada 2. jūlija.
            
         
               (5)
            
            
               Ja ar šo lēmumu ieceltais neatkarīgais zinātniskais eksperts vairs nav spējīgs efektīvi piedalīties komitejas darbā vai atkāpjas no amata, Komisija uz atlikušo locekļa pilnvaru darbības termiņu var iecelt aizstājēju no rezerves saraksta,
            
         IR NOLĒMUSI ŠĀDI.
   1. pants
   Ar šo turpmāk minēto Farmakovigilances riska vērtēšanas komitejas locekļu pilnvaru termiņu pagarina uz trīs gadiem, sākot no 2015. gada 2. jūlija:
   
               —
            
            
               
                  Jane Ahlqvist RASTAD,
            
         
               —
            
            
               
                  Marie Louise DE BRUIN,
            
         
               —
            
            
               
                  Stephen J. W. EVANS,
            
         
               —
            
            
               
                  Brigitte KELLER-STANISLAWSKI,
            
         
               —
            
            
               
                  Hervé LE LOUET,
            
         
               —
            
            
               
                  Lennart WALDENLIND.
            
         2. pants
   Ar šo turpmāk minētās personas dilstošā secībā pēc sasniegtajiem rezultātiem iekļauj rezerves sarakstā:
   
               —
            
            
               
                  Thierry TRENQUE,
            
         
               —
            
            
               
                  Michael THEODORAKIS,
            
         
               —
            
            
               
                  Marie-Christine PERAULT-POCHAT,
            
         
               —
            
            
               
                  Annemarie HVIDBERG HELLEBEK.
            
         
      Briselē, 2015. gada 13. maijā
      
         
            Komisijas
         
         
            un tās priekšsēdētāja vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 136, 30.4.2004., 1. lpp.